Muammar Gaddafi

**Muammar Muhammad Abu Minyar al-Gaddafi** (ada ejaan lain seperti **Qadhafi**) (7 Jun 1942- 20 Oktober 2011) lebih dikenali sebagai **Muammar Gaddafi** ialah seorang pemimpin politik dan revolusi Libya. Beliau telah menjadi Presiden Libya semenjak menggulingkan Raja Idris dalam rampasan kuasa tidak berdarah pada 1969 dan menjadi pengasas Republik Sosialis Arab Libya.. Tempoh pemerintahan yang hampir mencecah 42 tahun membuatkan beliau antara pemimpin terlama memerintah dalam sejarah.

Ideologi Gaddafi dipanggil Teori Antarabangsa Ketiga dan dihuraikan di dalam Buku Hijau. Buku ini disebar ke seluruh dunia secara percuma. Gaddafi dikatakan pernah menaja beberapa kumpulan pemberontak termasuk Gerakan Moro di selatan Filipina. Enam hari selepas Amerika berjaya menangkap Saddam Hussein, Gaddafi berikrar memusnahkan senjata pemusnah WMD. Ekoran komitmen itu, pada 15 Mei 2006, Setiausaha AS, Condoleezza Rice mengumumkan pemulihan hubungan diplomatik AS-Libya.

Pada awal Februari 2011, bantahan politik besar, yang didorong bantahan di Tunisia, Mesir dan bahagian lain dunia Arab, meletus di Libya menentang kerajaan Gaddafi dan dengan cepat bertukar menjadi perang saudara. Gaddafi berikrar "mati syahid" jika perlu dalam perjuangannya menentang pemberontak dan kuasa luar, menyatakan yang mereka yang memberontak terhadap kerajaannya berhak mati. Pada 17 Mei 2011 Mahkamah Jenayah Antarabangsa mengeluarkan permohonan waran tangkap terhadap Gaddafi atas sebab jenayah terhadap kemanusiaan; pada 27 Jun, permohonan ini diterima dan waran dikeluarkan terhadap Gaddafi dan anaknya Saif al-Islam. 

Pada Ogos 2011, Gaddafi terus diburu oleh pemberontak tetapi beliau dan tujuh anak lelakinya berjaya melarikan diri. Pada hari Khamis, 20 Oktober 2011, Gaddafi berjaya dikesan di kampung asalnya di Sirte dan berjaya ditembak mati.

## Kehidupan awal
Gaddafi adalah anak bongsu dalam keluarga petani di padang pasir kering kontang di Oasis Hun, Sirte. Beliau keturunan suku Arab Badwi Berber, Qadhadhfa. Datuknya, Abdessalam Bouminyar dikatakan mati syahid ketika menentang penjajahan Itali ke atas Libya di Khoms pada 1911.

Menerima pendidikan rendah agama tradisional dan sekolah persediaan Sebha di Fezzan dari 1956 hingga 1961. Gaddafi begitu kecewa apabila dunia Arab / Palestin kalah kepada Israel dalam perang 1948.

Pada akhirnya Gaddafi dan rakan-rakan dari sekolah ini telah menjadi kumpulan teras revolusi dan merampas kepimpinan negara Libya. Inspirasi Gaddafi ini adalah Gamal Abdel Nasser, Presiden Mesir yang telah menjatuhkan kerajaan monarki di Mesir. Pada 1961, Gaddafi telah keluar dari Sebha dan memulakan aktiviti politik secara aktif.

Kemudian, Gaddafi belajar undang-undang di Universiti Libya dan lulus dengan cemerlang. Selepas itu, beliau menyertai Akademi Tentera di Benghazi pada 1963. Di sini, beliau bersama sekumpulan yang lain telah membentuk kumpulan militan secara rahsia untuk membuang pemimpin Libya yang pro Barat. Selepas tamat belajar pada 1965, beliau telah dihantar ke Britain untuk latihan lanjutan di Kolej Pegawai Turus Britsih (British Army Staff College) dan pulang pada 1966 dan berkhidmat sebagai pegawai komunikasi dalam Signal Corps.

## Rampasan kuasa tentera
Pada 1 September 1969, satu kumpulan kecil pegawai tentera  yang dipimpin oleh Gaddafi telah melakukan rampasan kuasa terhadap  Raja Idris 1 yang ketika itu menjalani rawatan perubatan di Turki. Sepatutnya anak saudara Raja Idris 1 yang bernama Tengku Mahkota Hasan as-Senussi ditabal sebagai raja pada 2 September apabila Raja Idris  turun tahkta pada 4 Ogos 1969. Namun, pegawai-pegawai revolusi enggan menerima Hasan sebagai raja Libya yang baru. Sebelum 1 September 1969, kerajaan sedia ada dimansuhkan dan Tengku Mahkota Hasan telah dijadikan tahanan dalam rumah. Semua media merujuk Gaddafi sebagai "Pemimpin besar dan Pengasas Revolusi."

Tidak seperti pemimpin diktator tentera yang lain, Gaddafi tidak mendakwa dirinya sebagai putera mahkota atau mendakwa sebagai pemimpin tentera yang memonopoli kuasa politik. Selain itu, menurut Edward Mortimer, sesuatu yang mengejutkan ialah beliau tidak berusaha memanfaatkan kenyataan bahawa dia berasal dari suku keturunan Nabi dan memperoleh pengaruh politik berdasar karisma suci pada abad kedua puluh ini. Sebaliknya, beliau hanya kekal sebagai kolonel dan pangkat itu kekal hingga ke hari ini. 

Di antara tindakan-tindakan pertama dari pemerintahan barunya adalah: penghentian pemeliharaan istana-istana raja; pengeluaran sebuah dekrit yang mewajibkan digunakannya kalendar Arab dan Muslim dalam komunikasi-komunikasi umum; pengangkatan seorang *alim* senior sebagai Mufti Agung, iaitu penasihat rasmi pemerintah dalam mentafsirkan Syari'ah; diberlakukannya kawalan pemerintah atas *Zawiyah* Sanusi dan penghentian pembangunan projek-projek *Zawiyah* baru lainnya; larangan penggunaan alkohol; penutupan gereja-gereja, katedral-katedral, kelab-kelab malam dan kafe-kafe. Di kemudian hari, pada tahun 1972, setelah berunding dengan berbagai komite, sebuah undang-undang dengan rasmi diumumkan : menetapkan diberlakukannya hukum Al-Quran seperti potong tangan bagi pencuri dan perompak, walaupun disertai pertimbangan 'perikemanusiaan' (meski agak mengerikan) bahawasanya pemotongan tangan tersebut dilakukan oleh 'doktor pakar bedah dengan menggunakan metode-metode kedoktoran yang sesuai, termasuk pembiusan tertuduh. Diumumkannya undang-undang tersebut amat menarik perhatian ramai, tetapi tidak peristiwa yang menandai dijalankannya hukum tersebut sejak diumumkannya. 

## Sosialisme Islam dan Pan-Arab
Rejim tentera Gaddafi memiliki  campuran semangat kebangsaan Arab

Gaddafi juga memmperkenalkan sistem moral Islam yang melarang minuman alkohol dan berjudi di kalangan rakyatnya. Falsafah politik beliau dituangkan ke dalam  sebuah buku rasmi Libya yang dinamakan *[[al-Kitāb al-Akhḍar]]'. Buku Hijau ini merangkumi 3 jilid  dan dicetak di antara 1975 dan 1979. *

Meskipun begitu, dalam praktik pemerintahan, sistem politik yang dilaksanakan beliau tidaklah idealis sebagaimana sepatutnya. Ini kerana Presiden Gaddafi berhadapan dengan kekangan dalam negeri dan terpaksa berhadapan dengan tekanan antarabangsa.

Jawatankuasa Revolusi memutuskan semua penentang Libya di luar negara hendaklah dibunuh. Berdasarkan keputusan tersebut skuad pembunuh telah dikirim ke luar negara. Sembilan rakyat Libya telah dibunuh dan lima daripadanya telah dibunuh di Itali.

## Kematian
Pada hari Khamis, 20 Oktober 2011, Gaddafi cedera parah di sebuah terowong di bawah lebuh raya di kampung halamannya Sirte, Libya. Sirte terletak kira-kira 360 km di timur Tripoli.

Konvoi beliau dihujani bom dari jet pejuang NATO. Pejuang Majlis Peralihan Kebangsaan NTC kemudian telah mengheret beliau dan menembak mati. Ketika ditangkap, beliau masih bernafas dan kedua-dua kakinya cedera. 

Tentera NATO terutama Perancis telah membantu penduduk tempatan memb ru dan mengusirera Gaddafi. Selama beberapa bulan, tentera NATO mengebom di merata-raya tempat yang disyakki mejadi kubu persembunyian Gaddafi , ank-anak dan penyokongnya. 

Mustafa Abdel-Jalil selaku Perdana Menteri Interim mengesahkan kematian Gaddafi.  

Beliau (Gaddafi) adalah pemerintah pertama yang dibunuh dalam siri kebangkitan Arab di Timur Tengah. Video klip yang disiarkan oleh Al Jazeera jelas menunjukkan wajah Gaddafi yang cedera. Gambar kamera telefon bimbit menunjukkan mukanya berdarah-darah. Setiausaha Agung PBB, Ban Ki-moon turut mengesahkan kematian Gaddafi. Namun keamanan di Libya masih jauh di hadapan. 

Komander NTC, Abdul Hakim al-Jalil menyatakan bahawa jurucakap Kolonel Gaddafi, Moussa Ibrahim telah ditawan dan Ketua Tentera Libya, Abu Bakar Younus Jabr, telah dibunuh. Anak sulungnya Saif al-Islam berjaya ditangkap tetapi laporan lain menyatakan Saif telah dibunuh.

## Galeri

Fail:Muammar al-Gaddafi-6-30112006.jpg|Muammar al-Khadafi dan Presiden Brazil Luís Inácio Lula da Silva semasa persidangan di Nigeria
Fail:Muammar al-Gaddafi-3-30112006.jpg|Muammar al-Gaddafi


## Rujukan

## Pautan luar

* Tapak web peribadi 
* Interview with Gaddafi on Youtube
* Libyan PM denies responsibility
* "Gaddafi Plays Quietly, But He's Still in the Game," ''The New York Times'', 17 Mac 1991.
* Reuters article on Gaddafi's Unified Africa - ''during G8 summit meetings on relieving African debt 4 Julai 2005 22:08 (UTC)
* "Meeting Muammar"  oleh Vivienne Walt, Slate.com, 16 Disember 2004
* Straight Dope article on the many spellings of Muammar's name
* Libya news and views
* Anti-Gaddafi website 
* Gaddafi: A Living Myth - Performance by Asian Dub Foundation in conjunction with ENO
* "Colonel Bogey"  oleh Gisle Tangenes, BitsofNews.com, 2 September 2006
* "You are not alone" International humanitarian mission in support of the Bulgarian Medics in Libya 
* alwasla Libya web directory
* Qadhafi Talks Up 'Direct Democracy'
* 
* Jewish refugees from Arab countries
* Unknown immigration from Libya has swelled ranks of Italian Jewry
* Timeline about Jews in Libya
* Gadhafi ready to compensate Jews who fled Libya 
* As part of his ‘charm offensive,’ Gadhafi courts former Libyan Jews?
* Is Libya Contagious?